Ritratt: Mark Jones .td_uid_2_602fcce80b6e5_rand.td-a-rec-img{text-align:left}.td_uid_2_602fcce80b6e5_rand.td-a-rec-img img{margin:0 auto 0 0} Buckingham Palace ħabbar li sena wara li d-Duka u d-Dukessa ta' Sussex iddeċidew li jieħdu pass lura mill-obbligi rjali tagħhom, huma kkonfermaw li mhumiex se jirritornaw għal dawn l-obbligi. Il-Prinċep Harry u martu Meghan se jiddisponu wkoll mill-patroċinju rjali tagħhom. Dan tħabbar sena wara li d-Duka u d-Dukessa ħasdu lid-dinja bl-aħbar li se jieħdu pass lura mill-irwoli rjali tagħhom u se jmorru joqogħdu l-Kanada. Il-ftehim kien li wara sena, huma jassessjaw id-deċiżjoni tagħhom u jaraw jixtiqux li jibqgħu mbegħdin mill-irwoli rjali tagħhom. Sena ilu Harry u Meghan mhux ser jitolbu l-għajnuna tal-Gvern Amerikan Fi stqarrija tal-palazz ġie kkonfermat li r-Reġina Eliżabetta II tkellmet man-neputi tagħha l-Prinċep Harry u qalet li billi hu u martu ħadu pass lura mix-xogħol tal-familja rjali, mhux possibbli li jibqgħu għaddejjin bir-responsabbiltajiet u l-obbligi mistennija minnhom fil-ħajja ta' servizz pubbliku. Għalhekk, il-patroċinji rjali tad-Duka u d-Dukessa se jgħaddu lura għand ir-Reġina u mbagħad jitqassmu għand il-membri tal-familja rjali li jaqdu l-irwoli rjali tagħhom. Buckingham Palace qal li l-familja rjali hija sogħbiena b'din id-deċiżjoni, iżda tgħożż lil Harry u Meghan bħala membri tal-familja tagħha. Ftit tal-jiem ilu, il-koppja ħabbret li qed tistenna t-tieni wild.